recursal/Fanatic-Fandom huggingface dataset:
Julius Hymalyá

**Julius Hymalyá** (ca. 160 – ca. 210) var en avalonsk greve av Vil, og grunnleggeren av huset Hymalyá. Han var faren til flere ikke-legitime sønner og døtre, og fikk kun ett legitimt barn med Frederica: sønnen Ilian.

Julius kom fra en krigerætt som hadde sittet med makten over store landområder i flere hundre år, da Julius til slutt formaliserte lovene og tok etter sin tante, Deli, med å etablere en adelstittel som greve. Det tanten ikke hadde gjort, var allikevel å grunnlegge en adelsslekt. Da Julius gjorde dette, ble han formelt sett overhodet til sin egen tante. Dette skapte splid i familien, og en feide tok sted innad i familien. Baldarich-regionen ble på grunn av dette – og senere feider – kjent som øygruppen for å løse familiekonflikter på en gammeldags måte: krig.
Huset Sauveterre

**Huset Sauveterre** var et tusarsk adelshus som holdt setet som fyrste av Ars etter samlingen av Tussarix, da Paul Erobreren henrettet kongefamilien til fordel for sin allierte Salvie Sauveterre. Selv om Salvie kom fra små kår, var han en dyktig taktiker, og hans kone Aude en rik grevinne og lumsk politiker. Sammen var de et par som utmanøvrerte sine politiske fiender i Midt-Tussarix.

Etter samlingen av keiserriket, var de blant monarkens sterkeste støttespillere: ingen av keiserrikets tidligere kongehus var fornøyde med å underkaste seg en utenlandsk monark, men splid og kjekling ved de gamle hoffene satte en stopper for komplotter og konspirasjoner. Handelslivet blomstret, ettersom man ikke trengte å tenke på å møte en utenlandsk hær. Dette ga borgerskapet i sør en mektigere posisjon, og utkonkurrerte adelsmennene i sør: dette førte til åpningen av flere handelsveier som ledet til kontorer rundt områdene Volônde, Schotique og Droumand. Sauveterre-familien dro nytte av den nye handelsaktiviteten: Aude Sauveterre sørget for å skattlegge de handelsreisende og innføre toll på varene de brakte med seg. Opprør som kom i kjølvannet av dette ble kvalt av Salvie, som statuerte et eksempel så ofte han kunne. Dette skulle vise at Sauveterrene var kommet for å bli i Ars. Aude utvant videre skogene i fyrstedømmet til å selge tømmer til Coast: det gikk rykter om å etablere en flåte der. Innsjøene tømte hun for dyr og solgte dem til innbyggere i Coast.

Ars utviklet seg med dette til å bli en buffersone for hovedstaden og keiserhuset. Coast, Foix, Gaétan og Zarax grenset mot fyrstedømmet, og fyrstene spilte over tid kortene sine riktig i slik grad at de alltid hadde keiserhuset i ryggen og opprettholde buffersonen. På et tidspunkt giftet prinsesse Astride Tussarix seg med fyrst Paul-Henri; hans søster Marguerite giftet seg med keiser Vedastus III. Da det ble klart for alle at keiseren ikke ville få en legitim sønn – enkelte så på den unge og bastardhertugen Philippe Flisemperur som hans etterkommer – ble ekteskapet mellom prinsesse Marielle og fyrst Mathys-Ignace relevant: deres etterkommere ville bli de neste monarkene av Tussarix. Dette ble imidlertid avverget av keiserinne Montansier og kansler du Ville Juno, som fikk fyrst Henri og fyrstinne Émilie myrdet og svogeren Ugène Vidal innsatt som Mathys' formynder.
Huset Sacheverell

### Valgspråk

* *"Sacheverell-husets skjebne hviler på dine skuldre, ikke la den falle"* (internt)
* *"Adlyd en Sacheverell"* (offisielt)
* *"En Sacheverell får alltid viljen sin"* (blant folket)

### Stamfar

Earlene Sacheverell

**Huset Sacheverell** er ett av de ti storhusene i Avalon. Medlemmene av huset Sacheverell har alltid vært mektige menn og kvinner, og under Imperiets regime var de representert i London ved Samantha Sacheverell.

## ***Historie***

### **Andre Æra**

Ved utbruddet av den avalonske arvefølgekrigen, var huset Sacheverell ett av seks uavhengige storhus på den tiden – resten tilhørte kongehuset. Sacheverell-ene, Cropper-ene og Belanger-ene var blant de adelige som sto på kongens side. Lederen for huset var på denne tiden Icidem Sacheverell, som på et tidspunkt ble én av de syv generalene på den konservative siden; på den moderate siden sto de uavhengige storhusene Katona, Chariovalda og Orrell.

Ved utbruddet av det avalonske opprøret ca 1500 år senere, var huset Sacheverell ett av fire storhus som sto i spissen i sør, og nedkjempet de rebelske troppene.
Lady Cromwell

**Lady Cromwell** er en avalonsk dame av Cromwell som deltok under kroningen av Flin Enigma og henrettelsen av Kent Sparrows familie.

## Biografi

Da Kent prøvde å myrde Flin nok en gang og ble tatt til fange, utbrøt Noah Reid at han ikke ville stå for slik undertrykkelse lenger – hvilket var improvisasjon fra opprørernes del. Dette gjorde han ved å si "nei" til Flins behandling og Kents påfølgende henrettelse. For å stilne Noah, sendte Flin lady Cromwell for å finne og myrde ham. Folkemassen kom ut av kontroll, og Flin beordret henne til å "stagge dem". Hun gjorde dette ved å blåse en hvit vind, hvilket fikk alle tilstedeværende nedenfor skafottet til å hutre.

Kort tid etter klarer imidlertid Noah Reid, Sienna Kendall og Del Braiden å befri Kent og bringe ham bort fra Villa Enigma. Det er usikkert hva som skjer med lady Cromwell etter dette, men hvis hun fulgte etter dem er det høyst sannsynlig at hun ble drept eller hardt skadet.

## Karakteristikk

### Karaktertrekk

Under henrettelsen av søsknene sine, identifiserer Kent henne i en hvit drakt. Mulignes på grunn av henrettelsens mindre høytidelige formål, gikk lady Cromwell mest sannsynlig med en brystharnisk prydet med familiens våpenskjold og et hvitt stoff av noe slag (kappe, frakk eller bukse).

### Personlighet

Ettersom Flin henvendte seg direkte til lady Cromwell, kan det bety at han enten har gode til relasjoner til Cromwellene, eller at de har en sterk lojalitet til Enigmaene. Dette kan bety at lady Cromwell selv er en veldig lojal støttespiller av Flin.

## Trivia

* Tittelen "lady Cromwell" er en alternativ tittel brukt på den kvinnelige forvalteren av Cromwell, hvilket gjør hennes egentlige etternavn ukjent.
	+ Det er usikkert om hun er gift med en lord Cromwell, og om hun er forvalteren av fødselsrett eller gjennom ekteskap. At Flin velger å henvende seg direkte til henne, antyder likevel at hun er den ledende personen av Cromwell – selv om hennes mann kan ha avgått ved døden og hun forvalter området på veiene av ett av sine barn, hvis hun har noen.

* Det er ukjent om hun er en direkte etterkommer av en Torn.
Louise Qancey

**Louise Quartine Qancey** (8 april 1389 A.Æ. – 30. april 1389 A.Æ.) var en tusarsk *petit princesse* av Coast, og datter av Édmound Qancey og hans første kone Bertille Périgord. Hun var den eldre tvillingsøsteren til Étiennette Qancey og den yngre søsteren til Pierrick Qancey.

Louise var sykelig og var ingen å overraskelse å se død en morgen. Å vite at søsteren døde under én måned hadde mest sannsynelig lite å si på broren Pierricks mentale helse. Tanten Marguerite sørget over Louise, men hun kunne ikke tillate seg å gjøre det for lenge: Bertille kunne sørge, men Pierrick – som ikke skjønte konseptet død – måtte fremdeles underholdes. Édmound gled bort hele sommeren for å sørge, men tvang seg til å være der for Pierrick. Geoffroi Qancey, som fremdeles var fungerende fyrste, påtok seg flere av Édmounds oppgaver for å la ham sørge og være der for Pierrick.

Louises søster, Étiennette, døde noen måneder etter henne, noe som sendte hennes mor inn en dyp depresjon og faren lukket seg for omverdenen. Pierrick ble alene, og døde selv senere samme år grunnet et bakholdsangrep arrangert av Falske Mathys I under Mariekrigen.

## Trivia

1. *Louise* er den franske feminine formen av *Ludwig*, som kommer fra det germanske *Chlodovech,* som er komponert med elementene *hlud* "berømt" and *wig* "krig, kamp".
2. *Quartine* ble tillagt navnet hennes etter måneden hun levde: april, årets fjerde måned.
3. Qancey er adaptert av det engelske *Quincey*, som kommer fra det latinske *Quintus*, som betyr "femte". I det gamle Roma ble navnet i tradisjon gitt til det femte barnet i en søskenflokk eller et barn født i årets femte måned, mai.
4. Hun var oldebarnet til Alain-Chrétien Qancey: hun var en direkte etterkommer av Petalle Framongnac, grunnleggeren av St. Petalle. Dette gjorde Louise også til en direkte etterkommer av mannen som grunnla fødebyen hennes.
Monks Wave

**Monks "The Skinner" Wave** (ca. 225 – ca. 260) var sønnen av Eliza Diggs og Laurence Wave, og dermed broren til tre andre søsken – og på denne måten onkel til flere andre nevøer og nieser da han ble eldre. Han var nevø av Seymour og Olwyn Wave.

Lite er å vite om Monks' fortid, annet enn at han var en svært livlig gutt, og var forberedt på å gifte seg til makt, men ble snart opplært til å bli skikkelig og ordentlig: han var ment å bli den nye ridderen av Wave. Dette kom av det nylige dødsfallet av hans fetter, Barak.

Det var allikevel etter onkelens død for Blodhjelmens hender, og tantes bortføring, at Monks var sikret å bli arving til setet som ridder. Etter dette, tok han interesse i sine eiendommer – skjønt, i svært liten grad. Det var konen hans, Emmalyne, som sørget for at alt var på stell med eiendommene.

Monks levde til han var fylt ca. 35 år. Gjennom livet etterlot han seg tre legitime barn som han hadde fått med Emmalyne – og fem andre sammen med bondekoner, konene til dem som leide jorden av ham. I tillegg ble han kjent med klengenavnet "The Skinner" (pelsbereder), hvilket han tjente ved å flå alle livegne som ikke oppfylte kravene for bygslingsavgift. Hans tidlige død kom av at hans sønn, Barak, drept i forsvar, etter å ha prøvd å flå ham for ikke å finne en hustru.

## ***Trivia***

1. *Monks* er det engelske ordet for en munk, en mann som har avgitt et løfte om å vie sitt liv til sin religion innenfor spesielle rammer.
2. *Wave* er det engelske ordet for bølge.
3. Monks har navnet sitt etter den utspekulerte og kalde halvbroren til Oliver Twist, en karakter oppdiktet av den engelske forfatteren Charles Dickens.
	* Tollef Jacobsen fant alltid historien om Oliver Twist og hans eventyr så interessant.
Monica Verz

**Monica Verz** (født **Romentus**) var en avalonsk skattmester fra Osmosis. Hun var søsteren til løytnant Leopold, og en deltaker i Osmosis-konspirasjonen. Monica var gift med sir Verz, Osmosis' skattmester – og da han døde, klarte Monica snike seg til posisjonen.

Som skattmester av Osmosis, klarte Monica å sende skip til Soleil og Pan-Taka og drive med slavehandel og trelldom utpå landet, i utkanten av Osmosis. Slavene ble smuglet inn i byen ved hjelp av Monicas bror, Leopold.

Monica og broren jobbet alltid tett sammen, og deltok ofte på auksjoner for å sikre seg treller til å drive begges enorme gods. Det var på en av disse at Monica møtte sin bane: hun og Leopold hadde kommet til lady Osmosis' lager, som ble drevet av broren hennes, for å kjøpe noen treller til seg selv, da Monica ble oppmerksom på en prostituert som jobbet der. Monica spyttet etter henne, og ble lagt merke til av den prostituertes venninne: Hilara. Som et resultat av Monicas frekkhet, brukte Hilara en kniv for å kutte over tauet til lysekronen i lady Osmosis' lager. Lysekronen falt og drepte Monica på stedet.

Etter Monicas død, mistet konspiratorene en kilde til utlandet. Dette medførte i at konspirasjonen deres tok lengre tid, og ble dermed trappet ned. I den offentlige sektoren, ble Monica erstattet av den pålitelige dame Anika Blosson.
Marie Herbault

**Marie Jardin Herbault** (født **Bureau**) (4026 – 4083), også kjent under klengenavnet ***Madame le filette***, var en tussarixisk baronesse av Buléchamps, en stilling hun hadde fått ved å inngå ekteskap med Gaston Herbault; hun giftet seg med ham i 4046, og var 15 år yngre enn ham.

Hun kom fra en lavstilt, men velrespektert baron-familie – og mange lurte på hvorfor hun inngikk ekteskap med en så skandaløs mann som Gaston Herbault. Hun forsvarte seg med å si at hun giftet seg med ham utav medlidenhet. Det gikk rykter i hennes krets om at han foretrakk menns selskap, framfor en kvinnes. Hun håpte at ekteskapet med ham, ville sørge for at ryktene forsvant.

Sommeren 4046, dro de til Versailles for å vise seg fram – og fortelle den store nyheten at hun var gravid med hans første barn. De ondsinnede ryktene forsvant ikke, og Marie ble offer for latterliggjøring blant sin vennekrets og det offentlige livet. Hun fikk klengenavnet *Madame le filette*, og skulle henvise til hennes barnslige tanker om å renvaske en mann bare ved å gifte seg med ham og føde ham et barn. Etter dette trakk Marie seg ut fra sosietetslivet, samtidig som hun ble utstøtt sosialt fra familien sin.

Tidlig 4047, fødte hun sitt første barn: Claude Herbault. Fire år senere kom datteren Joëlle til verden, to år etterpå kom Charlotte, og fem år etter det igjen kom hennes siste barn: Léonide.

Marie overlevde mannen sin med fem år.
Laurence Wave

**Laurence Wave** (ca. 205 – ca. 250) var en avalonsk ridder av Wave, et sete han først arvet da broren og nevøen først var avgått ved døden – den ene skyldtes et mord av deres vordende monark, den andre av feber. Laurence var gift med Eliza Diggs, som han fikk fire barn med.

Laurences familie hadde for vane å finne "fine" landsens piker, og oppdra dem til å bli fungerende noble kvinner: Seymour og søsteren var et slikt tilfelle. De ble begge bragt med til Wave-godset, hvor de ble undervist i å lese sangtekster og noter, samt synge og komponere egne sanger. Diggs-søstrene ble lagt merke til av lærerne, og ble satt til å underholde på festene til Wave-klanen. I lys av sin skjønnhet og vakre stemmer, ble Diggs-søstrene giftet bort til hver av Wave-brødrene – Seymour var allikevel den som ville bli den vordende damen av Wave, da hun fikk Olwyn.

Da ridder Olwyn gikk til angrep på den fyrrige adelsmannen fra Flynn by i 231, tok det ikke mer enn et par timer før slaget var avgjordt, og adelsmannen ankom Wave-godset med ektemannens hode for Seymour. Med mindre hun gikk med på å gifte seg med ham, ville hun lide samme skjebne – på lik linje med hennes familie. For å beskytte søsteren sin, gikk hun med på det. Da de returnerte til Flynn by i 231, gikk det ikke mer enn ett år før hun og Eulalia ble kronet dronninger av Flynn – sammen med en mann som var kongens "hemmelige" elsker.

Som en dronning som prøvde bare å beskytte sin søster, tantebarn og sviger-familie, prøvde hun så hardt hun kunne å tilfredsstille monarken – men Eulalia var mer oppvakt og den større interessen av kongen. De gangene Seymour ble gravid, var det stadig rykter om det var hennes og monarkens, eller om det var noen elskere med i bildet – og da især svogeren Laurence.
Leutguard-septeret

**Leutguard-septeret** var et septer støpt og laget – mest sannsynlig – av Wyvern Leutguard. Det fungerer som et familiearvestykke, hvor det går nedover gjennom generasjonene hos medlemmene av huset Leutguard.

Det er usikkert, men Leutguard-septeret skal mest sannsynlig ha blitt skapt ved hjelp av å smelte en kniv som Vokterne la igjen til menneskene etter å ha beseiret sine besteforeldre, Oldtidsgudene, mordere av Vokternes foreldre: Ane og Åne. Kniven ga bæreren muligheten til å temme jord, uten å selv være en temmer. Grunnen til at denne kan ha blitt brukt til smeltingen og omformingen til Leutguard-septeret, er nok at den hadde form som en enkel kniv.

Septeret brukes ved høytidelige seremonier, hvilket derfor reiser spekulasjon om ridderen av Alessia på hertugen av Flynns ball i Imperiets 183. år, egentlig var en Leutguard-er.
Juliana Chimp

**Juliana Miranda-Katherine Chimp** var en avalonsk baronesse av Whiterock og guvernør av Feamath Peak. Hun var datter av Linus og Theodora Chimp, og dermed søsteren til tre ukjente jenter.

## ***Trivia***

1. *Juliana* er den feminine formen av det romerske *Julius*, som kan ha opprinnelse i det latinske *iovilius* "dedikert til Jupiter".
2. *Miranda* er avledet av det latinske *mirandus* "beundringsverdig, ypperlig, strålende".
3. *Katherine* har opprinnelse i den latinske formen av det greske Αικατερινη (*Aikaterine*), som har usikker opprinnelse. Det kan i siste instans bety "begge to", "tortur", "langt unna", "hundre" eller "ren".
4. *Chimp* er den engelske forkortelsen for *sjimpanse.*
Flin Enigma

Denne artikkelen omhandler store avsløringer fra **{{{1}}}**.  Les videre på din egen risiko.

## Biografi

### Fødsel

18. november
 Imperiets 127. år, T.Æ.
 Villa Enigma, Whiterock; Flynn, Avalon

## Slekt

### Foreldre

Marcus Enigma (far)
Mary-Edith Enigma (mor)

### Søsken

Clark (bror)
 Benedicta (søster)
Mildred (søster)

### Barn

Aldhard (sønn)
Edith (datter)
Oneida (datter)
Catherine (datter)

### Andre slektninger

Maria Browncloth (svigerinne)
Henry Johnson (svoger) †
Haluk Uzun (svoger)
Steven Stone (svoger)

## Samfunssrolle

### Geskjeft

Baron av Whiterock
 Partisekretær

### Aliaser

* Baron av Whiterock
* Lord Whiterock
* Flin Whiterock
* Papa (av Aldhard)
* Baronen (under Uavhengighetsopprøret)

## Virkelighet

### Bøker

* *Håpets land*
* *Veien videre*
* *Isens rike*
* *Slitte marker*
* *Tauet brenner*

**Flin Octavius Enigma** er en avalonsk baron av Whiterock, og lensherren til flere familier – deriblant familien Sparrow. Han er far til Aldhard, Edith, Oneida og Catherine Enigma, som han fikk med sin kone Emmalyn. Han er også sønn av lord og lady Enigma, og dermed broren til Clark, Benedicta og Mildred Enigma. Han er barnebarn av lady Octavia Enigma, som han fikk mellomnavnet sitt fra: *Octavius*.

Kort tid etter å ha blitt kronet baron av Whiterock, ble Flin medlem av Flynn Parliament. Her sluttet han seg til Whig-partiet, den konservative motparten til Sole-partiet. Hos whigene tjente han som sekretær for partileder lady Lyndhurst, som han fulgte på flere politiske møter. Etter å ha tjent for whigene i to år, ble han anbefalt for stillingen som generalsekretær for patrisierne. Han holdt ikke denne posisjonen lenge, og han flyttet snart tilbake til Whiterock på grunn av visekonge Petronius' reform av Senatet etter at Avalon brøt med Imperiet.

Under revolusjonen som fulgte, sto Flin på den konservative siden i et forsøk på å gjeninnsette Imperiet som ledere av Avalon. Igjen tjente han, trass sin lave status, i en høy posisjon – denne gangen som hertug Flynns proviantleverandør og rådgiver. Allikevel, med det utfallet at hverken folkehæren eller imperialistene vant – heller Føniksordenen og opprørerne – returnerte Flin til politikken i Flynn i et forsøk på å sikre rettigheter for hertugdømmet som ville gagne aristokratiet.

## ***Biografi***

### **Temming**

* Jord

Som medlem av adelen, har Flin det privilegium å kunne bruke kreftene sine uten begrensninger – så lenge det ikke brukes mot samfunnets autoriteter. Han bruker kreftene sine blant annet mot Kent Sparrow under tortureringen av ham. Han bruker det også under henrettelsen av Sparrow-ene, hvorpå han hever seg over folkemassene ved å stå på en søyle av stein.

## ***Galleri***

Flin Enigma som sekretærFlins antrekk under kroningen på Junos dagFlin under Uavhenighetsopprøret
## ***Trivia***

1. *Flin* er adaptert fra *Flynn*, som kommer fra det irske etterneavnet, en anglisert versjon av *Ó Floinn* "etterkommer av Flann".
	* Flann betyr "rødt" på gælisk
	* Flann var navnet på en konge av Tara i Irland.
2. *Octavius* kommer fra det romerske familienavnet som betyr "åtte" på latin, *octavus*.
3. *Enigma* er det greske ordet for "gåte"
Huset Enigma

**Huset Enigma** er et relativt nytt adelshus, grunnlagt i overganger fra Andre til Tredje Æra av Duncan Enigma I. Huset steg allikevel fra setet som ridder av Dunstan til posisjonen som baron av Whiterock kort tid etter Imperiets inntog i Avalon, med Ovidius Enigma som den nye lensherren – med forgjengerne myrdet. Hus

Enigma-ene har sitt utspring fra de gamle husene Torn og Cornelius, to mektige adelshus fra Andre Æra.

## ***Merkbare medlemmer***

* Duncan Enigma I
* Ovidius Enigma
* Johanna-Charlotte Enigma
* Caroline Neoptolemus
* Flin Enigma

## ***Trivia***

1. *Enigma* er det greske ordet for "gåte"
2. Familiens våpenskjold er preget av et vortesvin, som er beslektet med grisen. Grisen har ulik symbolikk:
	* Først og fremst symbol for fruktbarhet og velstand, graviditet, overflod på grunn av den runde formen.
	* Den symboliserer gjerne mannlig styrke, og er et moderne lykkesymbol.
	* Mot, fruktbarhet, forbindes med Modergudinnen, Jorden og dens mysterier.
	* Desember måned.
		+ *Håpets land* åpner i desember, og Flin valgte kroningsdagen som baron av Whiterock på 1. desember
		+ 1. desember er Junos dag.
	* Renhet, tillit, vilje, toleranse, ridderlighet, upartiskhet.
3. Ettersom vortesvinet er mer beregnet som et villdyr, henspeiler den til en luksuriøs families røtter som "villmenn" fra landsbygden.
Huset Fachtna

**Huset Fachtna** var et adelshus fra Flynn, Avalon.  Familien var én blant mange adelsklaner på sin tid, men ble fort satt på plass og fikk vite sin posisjon som Blodhjelmens undersåtter. De bar setet som ridder av Hrondias.

## ***Historie***

Da kong Ewald iverksatte en kampanje for å erobre Flynn og underkaste seg det, var Fachtna-ene noen av de første som valgte å slutte seg til ham utav frykt og egeninteresse. Mens Aguns døtre ble sendt for å slutte seg til kongens rekker, flyttet han til den vordende hovedstaden sammen med sine sønner og livegne, og overlot driften av ridderskapet til sin bror og hans familie. Agun la seg opp en formue ved å utvinne våpen til kongens hær, og ble – ved etableringen av Rådet – gitt posisjonen som *Fugit.*

Ved Farvaldr IIs overtagelse av tronen i 493, tok det ikke lang tid før den sittende *Fugit*, Conall Fachtna, slo seg sammen med en gruppe rådsmedlemmer utav egeninteresse for å sikre sin posisjon blant Flynns elite. Sammen med sin sønn, mistet Conall livet og huset sin posisjon i Rådet. De fikk imidlertid en større religiøs betydning i samfunnet: Theodor Fachtna overtok stillingen som kaptein av St. Berenice klosterhær, hans kone tok stillingen som Mor av St. Berenice-klosteret. Mens sønnen deres tok etter faren, valgte svigerdatteren deres å tjene som komponist for St. Berenice-ordenen.

Det er usikkert hvor lenge Fachtna-ene var i funksjon, eller når det døde ut.

## ***Kjente medlemmer***

* Agun Fachtna, husets grunnlegger
* Conall Fachtna, familiens sorte får, prøvde å styrte huset Ewald
* Theodor Fachtna, varslet huset Ewald om trusselen fra St. Berenice klosterhær under Colton-konspirasjonen
* Lucius Fachtna, døde i forsvar av huset Ewald og dronning Theodora IV

## ***Trivia***

1. *Fachtna* er irskgælisk, og betyr muligens "voldelig".
Jutia

**Jutia** er et tusarsk ridderskap som er lokalisert i Foary, Teckel. Lensherrene av dette landområdet bærer tittelen: ridder av Jutia. Adelsklanen Foary er familien som er kjent for å styre området, men har over tiden havnet i hendene på fyrsten av Zarax.

En gang fra 900 til 905 A.Æ. samlet dame Foary ridderskapet sitt med det av ridderne av Colline le boisée, hvilket utvidet landet Jutia hadde under seg.

Som et ridderskap, er ikke Jutia stort, og det livnærer seg hovedsakelig på gårdsdrift. Lokale gårder tjener ridderen av Jutia, som administrerer ridderskapets økonomi og holdninger til andre riddere og sine egne lensherrer. Til gjengjeld gir ridderen bøndene beskyttelse i borgen sin om en trussel er nært forestående.
Huset Tennyson

**Huset Tennyson** var et avalonsk adelshus som opererte i det vestlige Flynn i 80 år før det forsvant fra historiene. Det dukket opp igjen da Farvaldr VII av Flynn skulle overta Payne, da en offiser ved navn Frederick Tennyson ledet *Gray Goose* i angrepet på Wilburg – en by som huset Payne-brødrenes flåte. Etter at overtakelsen var utført, ble Frederick adlet til fyrste av Wond. Flere århundre senere – da Ewald-ene sa fra seg kontrollen over Payne – overtok huset Louys maktsetet. Alphonsus Tennyson og familien hans ble myrdet av Louys-ene sine agenter.

## ***Kjente medlemmer***

* Chester Tennyson, husets grunnlegger
* Ulm Tennyson, faren til incest-søsknene Tennyson
* Vera Tennyson, moren til incest-søsknene Tennyson
* Anjelica Tennyson, dikter og elskeren til broren sin
* Christopher Tennyson, tidligere munk og elskeren til søsteren sin
* Frederick Tennyson, brakte navnet fram i lyset igjen og ble første fyrste av Wond
* Alphonsus Tennyson, siste fyrste av Wond og husets siste leder
Magdalene Tress

**Magdalene Tress** (født **Westgreen**) (299 – 345) var moren til guvernørgemal Anne Tress og adoptivmor Danielle Tress, som hun begge hadde fått med handelsmannen Farvaldr Tress.

Magdalenes eldste datter, Anne, fanget interessen til guvernøren av Sævine. De giftet seg kort tid etter henrettelsen av guvernørgemal Hall-Sævine, et trekk som Anne snart lærte bare var et knep for å skaffe seg mer penger. Pengebehovet gikk til å betale prostituerte; da Danielle fikk høre dette ba hun Anne ta affære. Magdalene – som fikk vite det gjennom Danielle – prøvde å få Farvaldr til å snakke guvernøren ut av ekteskapet.

Mens Anne ble bortvist til et kloster for å leve resten av livet som nonne, hadde Magdalenes andre datter adoptert en gutt ved navn Alxsander – det uekte barnet til en av Danielles bestevenninner. Gleden over å ha et "barnebarn" var kort, for kort tid etter Annes bortvisning pusset guvernøren noen leiemordere på Tress-familien. Leiemorderne tok alt av penger og verdisaker som var å finne i huset deres.
Mor Lena

**Lena Gaius** var en avalonsk leder av St. Berenice-klosteret. Som mor av nonneordenen i St. Berenice, besto hennes oppgaver i å drive klosteret økonomisk. Det økonomiske arbeidet gikk ut på å kjøpe produkter til seremoniene: voks til lys, og olje, melk og blod til diverse kurbad. Under Theodora den guddommeliges regjeringstid (ca. 405 – ca. 440) ble klosteret bygget, og den første moren, Liliana, ble satt til å drive det. Hun ble senere avløst av Mor Sheila.

## ***Biografi***

Lena kom til St. Berenice-klosteret da hun var omtrent ti år. Familien hennes var drept i et røverraid, og hun kom til St. Berenice-klosteret i søken på en ny. Her vokste hun opp, og ble tatt hånd om personlig av Mor Sheila. For henne gjorde hun diverse småjobber i klosteret: luke ugresset i klosterhagen, holde rent i selve i klosteret og gi vokslysene diverse mønstre. Da hun hadde gjort sine gjøremål for dagen, brukte hun kveldene på å skrive og lære seg alfabetet. Mor Sheila var den som tok seg av Lenas opplæring, og hun lærte henne endog å regne.

Da Sheila døde i 481, utpekte hun Lena som sin arvtager. Ikke lenge etter at hun hadde fått sin posisjon som den nye lederen av klosteret, ble hun oppsøkt av et ungt par fra Hrondias. De ønsket hennes hjelp i å bli viet og bare komme seg bort fra de dømmende foreldrene. Lena godtok, da hun visste hva det betydde å være forlatt i en brutal verden. Hun viste dem samme barmhjertighet som Mor Sheila hadde vist henne, og bestemte seg dessuten for å hjelpe deres senere fødte sønn, Lucius, med utdanningen. Lena ble så opphengt i gutten at hun fort glemte sine oppgaver for St. Berenice, hvilket hun senere var overbevist om skaden som rammet klosteret i 497: en brann som jevnet alt med jorden.

Nonnene og deres tilhengere måtte søke tilflukt i hovedstaden i fare for røvere. Kongen og dronningen godtok oppholdet deres, på den betingelse at alle mannlige følgere skulle slutte seg til klosterhæren. Nonnene ble allikevel nektet adgang til Flynn Palace, og satt til å tjene til livets opphold ved å jobbe som sekretær for Rådet – hvorpå de fikk sove i kjellerne. Med skyldfølelsen om å ha fokusert på Lucius istedenfor St. Berenice, brukte Lena dagene på å be om tilgivelse fra sin helgen. Hun straffet seg selv med å faste og nesten sulte seg ihjel. Hun var svak og liten, og til slutt ga hun opp: hun sovnet inn, skuffet over straffen hun hadde pålagt sine søstre fra St. Berenice-klosteret. Før hun døde, pekte hun allikevel ut sin etterkommer: ungpiken fra Hrondias.
Le Dauphin

**Le Dauphin de Tussarix** var en tittel båret av tronarvingen til Tussarix' krone under Maçon-, Sauvageau-, Gage-Tillens- og Kontrovers-dynastiene.

Tittelen har sitt utspring i at Vedastus VI av Tussarix – som ble monark først etter at søsknene døde – hadde giftet seg med Féliçienne Vespasianus, som hadde en delfin på våpenskjoldet sitt. Sønnen deres, Paul Maçon, ble derfor kalt deres lille *dauphin* (delfin). Da Paul ble den nye monarken av Tussarix, hedret han farens minne og morens navn ved å døpe arvetittelen *dauphin.* I denne posisjonen, ble arvingen hertug av Le Mendhoir – som ville bli erkehertug av Tuss når denne inntok rollen som keiser av Tussarix, og dermed gikk tittelen til dennes arving.

Den første som var i besittelse av *le Dauphin de Tussarix* som en offisiell tittel, og dermed privilegiene den medførte, var derfor Paul Maçons sønn: Vedastus VII. Den siste innehaveren av tittelen var Hyanus Kontrovers, som mistet tittelen under den tussarixiske revolusjonen.
Juventa Dimitus

**Juventa Dimitus** (født **Mis**) (? – 1486) var en prestekone fra Avalon, og mor til forfatteren Hilara Dimitus samt svigermor til bonde og senere forfatter Zoxput Mejei. Juventas bakgrunn er enkel: vokste opp på landet av enkle bønder, og giftet seg med en nabo, Ilian.

Juventa praktiserte blodtemming for å helbrede personer for sykdommer, ved å injisere blod som hun kunne styre til å helbrede syke. Da hun mislykket å hjelpe en nybakt mor med å stoppe blødningen, valgte enkemannen å sette ut rykter om at Juventa lå med den lokale borgermesteren, og brukte temmingen sin for å manipulere mannen til å gjøre som hun ville.

I 1486 ble Juventa brent som heks.
Greve av Blarwen Cross

**Greve av Blarwen Cross** er en avalonsk adelstittel som har vært i besittelse av blant annet huset Braidenbecker. Den første bæreren av tittelen var Preston Braidenbecker, en svindler som klarte å narre til seg flere landområder og underkaste seg vasaller. Som greve av Blarwen Cross er en pålagt å tjene sin lensherre militant i en konflikt, og økonomisk i fredstider. I alles tilfeller, var dette den regjerende familien over West Lunden.

Ualan Braidenbecker var uheldig med valget av en kone, og giftet seg med en kvinne som ikke kunne bære fram noen arvinger. Han innledet derfor et forhold med en tjenestepike fra Derry, som resulterte i en ukjent datter. Da Ualan døde, sørget han for at datteren overtok setet. Lord Meinrad er hennes eldste sønn, men det er ukjent om han har en kone og derfor et ektefødt barn. Hvis Meinrad dør uten arvinger vil setet som greve gå over til hans bror: opprøreren Delayahu.
Imperialisme

**Imperialisme** er en politikk som føres av en stat (vanligvis et imperium eller kongedømme) når den underlegger seg, eller forsøker å underlegge seg, andre stater og samfunn og former dem i sitt eget samfunnsbilde, ofte med religiøs eller ideologisk inspirasjon. Imperialisme betegner også ulike politiske tankeretninger, idéer eller teorier om det samme.

## ***Historie***

### **Oververdenen**

Imperialisme har alltid vært en politikk ført av herskerne av Avalon, Soleil og Pan-Taka, men under Tredje Æra var det kun Avalon som praktiserte det – da disse var en koloni av Imperiet. Mye av grunnen til dette er at med Imperiet i ryggen, tør ikke Soleil og Pan-Taka å utfordre Avalon.

### **Underverdenen**

Imperialisme har vært hovedpolitikken til Tussarix, Podarix og Jipsir i flere årtusen, siden starten av Andre Æra.

### **Limbo**

Imperialisme er ikke en politikk brukt i Limbo, da det ikke har vært noen herskere siden Orczy og Oddjungs regjeringstid i Første Æra.
Juliette Vallon

**Juliette Vallon** var abbedisse av Saint-Cercle på sin tid, og ble senere også pave av Podarix. Hun overtok denne stillingen etter å ha stilt klosteret sitt til disposisjon for Robespierre og dronningen av Arusius under beleiringen av Asqui-Seine.

Som pave, fjernet Juliette Kanselliet, og etablerte Kardinalbordet. Bordet besto av like mange kardinaler som Kanselliet hadde hatt av kanslere. Bordet inntok dermed rollen som herskere av Podarix, og religiøse ledere. I disse stillingene kunne Juliette og Bordet eliminere alt som het korrupsjon. Kardinalene handlet ut av hva som var riktig, og ikke hva som ville være fordelaktig for dem.
Marguerite Isidore

**Marguerite Isidore** (også kjent som **la fleur de le russe finesse**, no.: blomsten av sluhet) var grunnleggeren av huset Isidor. Hun var en legendarisk lurendreier som klarte å lure til seg landeiendommene i Isidor, Podarix, fra områdets tidligere jordeier: Thomas-Àpoil Isidore.

## ***Biografi***

### **Opphav**

Marguerite Isidore var født i slummen av slummen. Hun var nederst på rangstigen, og kjente til et rottereirs intriger – og deres metoder for å overleve. Hennes mor var et offer for et stort, kriminelt nettverk – og hennes far var det som ble kalt *le roi des thunes* (kongen av tiggere, også omtalt som Rottekongen). Begge foreldrene var kjente forbrytere, Charlotte og François, og de kunne begge administrere sine forbrytelser ved å bruke sitt nettverk.

Marguerite var født i byen Yves, en by som regnes som Podarix' kriminelle hjerte. Den daværende fogden, Clementine Sévérine du Marigot, hadde lite å stille opp mot en horde av kriminelle som hadde sitt nettverk spredd over hele nasjonen. Marguerites far var den som sto i bresjen for dette nettverket som Rottekongen – en tittel han hadde fått av de adelige. Charlotte tjente som hans høyre hånd, og som de prostituertes overhode.

Med Marguerites opphav, var det ikke til å unngå at hun ville havne innenfor de samme kretsene som moren hadde administrert i alle sine år.
Emily

**Emily** (ca. 19 år) var en prostituert som bodde i det sørøstlige Avalon, Oververdenen. Hun var elskerinnen til Ascelin Tainsmouth frem til hans død, som var blitt arrangert av Ascelins kone: Ira.

Lite er visst om Emilys fortid, men det som er mest sannsynlig er at Emily var født på gaten av en fattig kvinne som ikke hadde mulighet for å oppdra henne. Emily ble på et tidspunkt ført til Hardens bordell, hvor hun måtte tjene til livet ved å tilfredsstille kundene sine siden hun var elleve – frem til da hadde hun vært tjenestepike til de prostituerte.

På et tidspunkt ble hun adlet av hertugen av Bluerock.

Da Ascelin og Ira feiret ti års ekteskap, ble Ira forskrekket av å se ektemannen gå til en Emily, som på dette tidspunktet var ukjent for Ira. Ira brydde seg ikke, men la merke til at ektemannen snart inviterte henne til slottet titt og ofte. Mistenksom på forholdet mellom piken og Ascelin, spurte Ira om faren hadde noen idé. Philip hyret en privatdetektiv for å gjøre undersøkelser på Emily. Da Ira fikk rede på at piken var en nyadlet prostituert, la hun disse faktaene frem for sin mann. Ascelin ville ikke legge seg oppi det, men Ira tok affære. Hun sendte slottets soldater for å arrestere piken og henrette henne foran slottet. Soldatene adlød, og ordren ble utført. Ascelin var ute på forretninger da henrettelsen tok sted, og kom for sent å redde piken. Som straff til seg selv, valgte mannen å ta sitt eget liv. Ira tok nytte av dette, og med hjelpen fra sin mor klarte Ira å lure til seg alle pengene før banken kom og overtok det.
Lys

**Lys** er ett av de ni rene elementene. Elementet ble skapt sammen med fødselen av Pandora, som ble båret frem av Vulcan og Aquila. Lys beskrives ofte som renheten og kunnskapens element. Lys fremstilles med hvitt, gult og lyse nyanser av grått.

## ***Merkbare bærere av lys***

* Élizze Hardouin
* Pandora
* Paul I av Tussarix
* Huset Tinville (utdødd)

## ***Kjennemerker***

### **Utseende**

Mennesker som bærer lys naturlig fra fødselen av, bærer gjerne en spesiell karakteristikk i pannen – føflekk eller fødselsmerke. Hudfargen vil dessuten virke en anelse lysere – likedan med øyenfarge.

En fullverdig temmer kler seg ofte med noe som symboliserer lys. Dette innebærer å kle seg i gult og hvitt – skjønt andre personer som ikke temmer lys, som medlemmene av huset Bluestorm, bruker disse fargene for å vise sin familietilhørighet. Ettersom fattige i utgangspunktet ikke har rett til å praktisere lys, har de heller ikke lov til å vise sine medfødte gaver gjennom av klær.

### **Personlighet**

En temmer av lys, kan føle et drag til beholde seg i solen – og føle seg direkte deprimert når lyset forsvinner. Det bør merkes at denne effekten er sterkest hos oververdenere, ikke hos underverdnere – da disse ikke får lys; allikevel blir lyset sterkest ved fremstillingen av Pandoras lys i Oververdenen, hvilket gjør disse suverent overlegne lystemmere fra Underverdenen. Lyskilden trenger allikevel ikke å være mer enn et enkelt stearinlys.

Lyset blir forbundet med Pandora – da det er henne lyset har sitt utspring fra – og som gir bærere av lyset en trang til å opprettholde orden og fred, for enhver pris; man er løsningsorientert og er naturlig mottakelig for kunnskap. En lystemmer vil allikevel karakteriseres med en viss form for arroganse.

## ***Evner***

1. rang: Nøytralisere et motangrep av energi
2. rang: Skape illusjoner og skjold
3. rang: Løse gåter og liknende ved å lyse opp riktige alternativer for sitt indre sinn
4. rang: Materialisere våpen
5. rang: Lage lys uten hjelp av en kilde
6. rang: Styre lyset i et rom
7. rang: Vet hva som er rett i gitte situasjoner
Huset Vower

**Huset Vower** var avalonsk et adelshus som hadde den tvilsomme posisjonen som grever av Kastor, et grevskap som i realiteten var et mindre landområde ved Mount Kastor. Opphavet deres er ukjent, og var aktive rundt regjeringstiden til Eleonora III av Cadwallader.

## ***Historie***

Med et ukjent opphav, er det eneste sikre at de stammer fra Kastor. Det er usikkert hvordan de klarte å komme seg inn hos det caddiske hoffet, men de klarte å innsmigre seg hos dronning Eleonora og kong Horatius. Slektningene Lloyd og Theodora planla å bli på slottet gjennom seksuelle tjenester: Lloyd ble en gjenganger hos prins Selwyn, mens Theodora prøvde å fange den større fisken: kronprins Piers.

Lloyd var fullstendig klar over en romanse som vokste mellom Josephine og en stallgutt; stallgutten var endog én av Lloyds egne elskere hvis ikke prins Selwyn var tilstede. Da det derfor ble kjent at Josephine hadde kopulert med stallgutten, ble Theodora rasende og fikk sendt datteren i kloster for to år. Lloyd selv nedlot seg til å fjerne den lille bråkmakeren av en stallgutt fra tjeneste, og fikk ham kastet i arresten; han satte stallgutten sammen med en annen tjener Lloyd favoriserte, før han varslet ordensmarskalken. Mens stallgutten – som forklarte at han var blitt overfalt av tjeneren – ble arrestert og fikk en prest til seg for å vende om sine lyster, ble tjeneren satt i arrest og myrdet om natten.

Senere arrangerte Theodora splittelsen mellom prinsesse Pauline og baronett Gaws, bare for å miste kronprinsens gunst til markise Prudence. Dette sendte henne inn i en periode med depresjon, en tid hvor dronning Eleonora gjennomskuet hennes sanne intensjoner. Hun hadde dessuten fått nevøen sin til å gjøre litt graving i Lloyd og Theodoras opphav og deres inntekter: de var lutfattige, og dronningen kunne ikke forstå hvordan de hadde bein i nesen nok til å våge å bli hos kongefamilien lenger. Dronningen lot Josephine bli igjen hos hoffet – på råd fra nevøen sin, som hadde falt for Josephine – men hun sørget for at Lloyd ble sendt til en munkeordenen, og Theodora hans ble plassert hos noen nonner.

Evig takknemlig til sin tante, henvendte Edwin seg til dronning Eleonora da begge foreldrene hans ble tatt av et steinras i 1122, og Edwin plutselig ble baron av Fireshire. Rundt fire måneder senere dro han til Fireshire, sammen med Josephine Vower. Samtidig som han ble adlet til baron, giftet han seg med Josephine. Hun tok navnet Llywelyn, og fødte åtte barn – hvorav datteren Berenice er den mest kjente. Alle barna hadde imidlertid Llywelyn-navnet, så med Josephines død i 1167 A.Æ. ble også huset Vower utryddet.

## ***Merkbare medlemmer***

* Lloyd Vower, familiens omstridte grunnlegger
* Theodora Vower, én av dronning Eleonoras hoffdamer
* Josephine Vower, ble en del av kongehuset

## ***Trivia***

1. *Vower* er avledet av det engelske ordet *vow* "love, avlegge løfte om, sverge (på), love dyrt og hellig".
Germains eple

**Germains eple** er et familieklenodium og -arvestykke som tilhører huset Germain. Det ble skapt av gullsmeden Robert Germain II, og gikk i arv fra far til den førstefødte av hans barn. Den gylne innpakningen består av 24 karat gull; det smaragdgrønne trekket består av et metall, viss metall stammer fra gruvene i Tussarix, og er mer verdifullt enn selve gullet som dekker eplet. Rubinene kommer fra da Robert vant et veddemål mot kongen av Jipsirs hoffmarskalk: hoffmarskalken hadde veddet dronningens rubinsmykke på at han kom til å vinne veddemålet, og tapte. Restene av smykket ble gitt som en gave til dronningen. Hun på sin side halshugget hoffmarskalken med kaldt blod, og bad om å få laget et smykke som betaling. Dette smykket har siden gått i arv i kongefamilien gjennom flere generasjoner, og tildeles alltid dronningen av Jipsir.

## ***Trivia***

1. Under revolusjonen i Tussarix, hadde Robespierre kjøpt dette eplet på auksjon. Han hadde det på nattbordet, men valgte å kaste det da han fant et finere et. Hva som skjedde med det etter revolusjonen er usikkert.
Enid

**Enid** var en halvgud som var blitt skapt av to Oldtidsguder: Helios og Morrígan. Enids formål var å jobbe sammen med Edens folk for å stoppe halvgudene Persofene og Heidos. Hun ble skapt som en metalltemmer, og derfor var hun kun beregnet som et våpen for Helios og Morrígan. Gudenes formål var å felle halvgudene som var skapt av Elementvokterne – og på denne måten fjerne deres kontroll av Over- og Underverdenen og Limbo.

Kort tid etter slaget om Dol Erimar, ble Enid innblandet i et kjærlighetsforhold med Hermes (forkledd som en gutt under navnet Garient) – en annen halvgud skapt av Vokterne. Da Hermes oppdaget hennes sanne opphav, advarte han Vokterne med én gang. Disse sørget for en rask død for Enid. For å kunne undersøke henne i skjul – men samtidig hindre henne i å gjøre urett ovenfor menneskene, gjorde de henne til et stjernetegn. Som stjernetegnet Enid, kan nå den en gang så mektige halvguden studere sine tidligere allierte, inntil videre …

## ***Trivia***

1. Enid var skapt som en seksten år gammel jente; grunnen er ukjent, men det mest sannsynlige er at hun skulle klare å trollbinde den unge Hermes – skjønt, det var mer han som trollbandt henne.
2. Enid har blitt adaptert til å symbolisere en vokter som beskytter blåøyde personer i Pan-Taka i Oververdenen. Pan-takerne brukte henne som dette på bakgrunn av Avalons adapsjon til blåøyde: en troende (religiøs og alvorlig) person; Enid skulle derfor beskytte de troende med sin kjærlighet.
3. Enid er i virkeligheten en kvinne fra en walisisk myte.
Guvernør av Derry

**Guvernør av Derry** er en avalonsk borgertittel båret av Derrys beskytter. Den mest kjente guvernøren var Charles Gardner, en mann som på et tidspunkt fikk dumpet liket til elskeren sin – og klarte med det å dømme sønnen hennes til et liv på rømmen og med svindel som levekår. Som guvernør av Derry, er en pålagt av hertugen av Cadwallader å beskytte og drifte byen. Guvernøren står nært knyttet til greven av Nolanhead.
Huset Gumarich

**Huset Gumarich** er et adelshus som for tiden er plassert i Soleil, men har sine røtter i det nordlige – senere sørlige – Avalon.

## ***Historie***

### **Andre Æra**

Huset var grunnlagt av sølvsmeden Gúmiz Gurich etter at han reddet hesten til prinsen av Avalon – som hadde satt seg fast i en myr.

Huset Gumarich består av baroner og baronesser, og har aldri klart å gifte seg til høyere stillinger – dermed har de alltid vært blant de laveste på adelens rangstige. Huset gjorde stor suksess uansett med å satse på smedens yrke, og solgte aldri verkstedet. På denne måten holdt de seg i live og unngikk konkurs.

### **Tredje Æra**

Da flere av medlemmene ble drept av lady Aldegund og hennes sønn Widukind, møtte huset sin bane kort tid etter i Avalon. Én etter én ble myrdet og to ytterliggere ble sendt i eksil i Soleil. Ellanher Gumarich, den siste gjenlevende Gumarich-en i Avalon, innførte et kjærlighetsforhold med grevinnen av Whitebox endte dette med at han ble brent på bålet – på ordre av greven av Whitebox, en ætling av storhuset Sacheverell.

I Soleil gjorde de to gjenlevende Gumarich-ene sin lykke som kremmere og forfattere.

Med opptakten til opprøret i Imperiet, så de daværende slektningene en gyllen mulighet til gjenreise deres ære i Avalon – samt i Soleil. Så, mademoiselle Gumarich søkte hofflivet, hvor hun ble elskeren til Soleils kronprins; monsieur Gumarich så sitt snitt til å gå inn i politikken, hvor han snart ble til diplomat – og sendt til Avalons hovedstad. De brevvekslet under hele opprøret, og støttet både den imperialistiske og opprørske siden. Mademoiselle-en brukte sin innflytelse hos kronprinsen for å smugle forsyninger til opprørernes hovedkvarter; monsieur-en brukte sin politiske makt for å arrangere blant annet et attentat på noen innflytelsesrike imperialister.

### **Fjerde Æra**

Mot slutten av imperiets tidsalder ble de to Gumarich-ene forent i det nordlige Avalon – foran en domstol. De var anklaget for å ha bedrevet korrupsjon og fått profitt på opprøret – lik mange andre. Begge Gumarich-ene ble henrettet ikke lenge etter dommen falt, og på den måten endte linjen av huset Gumarich.

## ***Merkbare medlemmer***

* Gúmiz Gurich
* Lord Gumarich
* Lady Gumarich
* Widukind Gumarich
* Ellanher Gumarich
* Mademoiselle Gumarich
* Monsieur Gumarich
Monark av Avalon

**Monark av Avalon** var tittelen båret av Avalons statsoverhode før Imperiet underkastet seg nasjonen i år 5 T.Æ., og erstattet posisjonen med en marionett direkte underlagt monarken av Tussarix. Tittelen ble etablert av Nerseus den store, og ble sist båret av Peadar Alasdair II Jernhånd av huset Torathal.

Etter London-konferansen ble kongefamilien bragt til Citadellet, hvor de ventet på sin dødsdom. 16. februar år 6 T.Æ. ble kongen bragt til Vil og halshugget; fem måneder senere fulgte konen hans. Kronprinsen og brødrene hans ble myrdet kort tid etter, på ordre av Imperiets visekonge og hertugen av Cadwallader.

## ***Historie***

### **Tredje Æra**

#### ***De kongelige rettssakene og etterspill***

####
Lyndon Leutguard

**Lyndon Leutguard** (ca. 410 – 457) var en avalonsk ridder av Alessia, som sammen med sin kone May, tjente under en av de første kongene av Flynn: Symeon I. Han og May fikk kun ett barn, Alan, men adopterte en jente, Lavinia, da de syntes synd på henne for å vokse opp i rennesteinen. Lyndon var gjennom sønnen Alan, farfar til fire gutter: Ualan, Verginius, Ùisdean og Vibanus Agathon Leutguard.